ད་རེས་གསུང་འབུམ་དཔེ་བསྡུར་མ་འདི་ཉིད་ཀྱི་ཁ་ཕྱོགས་ས་གཙོ་བོ་ད་ལྟའི་སློབ་གཉེར་བ་དང་འབྱུང་འགྱུར་སློབ་གཉེར་དུ་ཕེབས་མཁན་དག་ཡིན་སྟབས།ཁ་ཕྱོགས་དེ་དང་མཐུན་པར་དཔེ་དེབ་ཀྱི་ཇུས་འགོད་ཙམ་མ་ཟད་ཡིག་གཟུགས་ཆེ་ཆུང་དེ་༡༥ལས་ལྷག་ཅིག་དགོས་དོན་གཏན་ནས་མེད་ཅིང་།འདི་ལས་ཆེ་རུ་སོང་ན་མཛེས་ཆ་ལ་གནོད་པ་མ་ཟད་ཤོག་ལྡེབས་ཀྱང་མང་དུ་སོང་ནས་དོན་མེད་སར་འགྲོ་གྲོན་ལྷག་པོ་ཞིག་གཏོང་དགོས་ཐུག་རྒྱུ་རེད།གང་ལྟར་ད་རེས་ཕྱོགས་ཡོངས་ནས་ལེགས་ཆ་བླངས་ཏེ་སྤུས་ཚད་ལྡན་པའི་གསུང་འབུམ་དཔེ་བསྡུར་མ་ཞིག་བྱེད་ཐུབ་དགོས་རྒྱུ་དང་།དཔེ་དེབ་མཐོང་ཙམ་ནས་མིག་ལ་མཛེས་ཤིང་ཀློག་འདོད་ཡོང་བ་ཞིག་དགོས་རྒྱུ་ནི་ཧ་ཅང་གལ་ཆེ་བ་སྙམ་མོ།།